Pous Franciskus se pouslike sendbrief - www.bybelkennis.co.za
by Mitch Kalp · 06/07/2013
The words a father speaks to his children in the privacy of the home are not overheard at the time, but, as in whispering galleries, they will be clearly heard at the end and by posterity. –Jean Paul Richter, skrywer (1763-1825)
Pous Franciskus het sy eerste sendbrief vrygestel: Lumen fidei (Die lig van Geloof). Hierin argumenteer hy dat geloof sonder die waarheid ‘n illusie is en die waarheid sonder liefde koud en teneerdrukkend is. Hierdie is die derde van ‘n trilogie van leerstellings wat deur Pous Emeritus Benedictus XVI begin is.
Hierdie sendbrief is in vier hoofstukke verdeel. Die doel is om te wys hoe geloof in die opgestane Christus ons buite die perke van ‘n individuele bestaan kan lei na ‘n alles insluitende gemeenskap van God se liefde. Geloof word dan ‘n lig wat al ons verhoudings in die gemeenskap kan verlig. Enige gemeenskap sonder verwysing na ‘n Vader as sy fondament, kan nie onbeperk voortbestaan nie.
Die dokument gee talle voorbeelde uit beide die Ou en die Nuwe Testament om te wys hoe belangrik geloof deur die eeue vir Bybelse figure was. Hoofstuk 1 begin met die verhaal van Abraham, die geskiedenis van Israel en die hoogtepunt van God se liefde vir die mensdom – die offer van Jesus aan die kruis.
Daarna ondersoek die dokument die band tussen geloof en waarheid en sê dat sonder waarheid geloof nothing more than a fairy story, an illusion of happiness, unable to sustain us when the going gets tough.” Net so is liefde uiters belangrik, want sonder liefde word waarheid “cold, impersonal, oppressive, unable to transform the lives of others.”
Daar word ook baie geskryf oor die oordra van geloof van die een geslag na die ander en hoe geloof vrede en versoening kan bevorder en ook respek vir God se skepping.
Die pous sê dat geloof nie die swaarkry van die wêreld kan uitskakel nie, maar dit kan hoop vir mense bring en hulle aan God se liefde herinner. As geloof verswak word, word die fondamente van die mensdom ook verswak.
[Die volle teks van die sendbrief kan op die Vatikaan se amptelike webblad in verskeie tale, insluitend Engels, gekry word.]
Ek skryf hierdie, want ek glo dat baie mense belangstel in die nuwe pous. Ek moet sê dat my eerste indrukke baie positief is.
by Mitch Kalp · Published 10/07/2013
Laaste 7 Dae: 7,649
Laaste 30 Dae: 23,886
Laaste 365 Dae: 294,320